**ՈՐՈՇՈՒՄ**

**Կատարողական վարույթը կասեցնելու մասին**

04.05.2016թ. ք.Երևան

ՀՀ ԱՆ ԴԱՀԿ ծառայության Երևան քաղաքի Կենտրոն և Նորք-Մարաշ բաժնի ավագ հարկադիր կատարող, արդարադատության կապիտան Ա.Հարությունյանս՝ ուսումնասիրելով 07.08.2014թ. վերսկսված թիվ 01/02-5955/14 կատարողական վարույթի նյութերը,

**ՊԱՐԶԵՑԻ**

ՀՀ Արաբկիր և Քանաքեռ-Զեյթուն վարչական շրջանների ընդհանուր իրավասության դատարանի կողմից 14.03.2013թ. տրված թիվ ԵԱՔԴ/1471/02/13 կատարողականթերթի համաձայն պետք է Հրանտ Ավետիսյանից և «Պարամաունտ Գոլդ Մայնինգ» ՓԲԸ-ից համապարտության կարգով հօգուտ «ՀԱՅԲԻԶՆԵՍԲԱՆԿ» ՓԲԸ-ի բռնագանձել 210.713,21 ԱՄՆ դոլարին համարժեք ՀՀ դրամ, որից 179.617,89 ԱՄն դոլարին համարժեք ՀՀ դրամ` որպես ժամկետանց վարկի մնացորդ, 6.778,37 ԱՄՆ դոլարին համարժեք ՀՀ դրամ` որպես հաշվարկված ժամկետանց տոկոսի գումար, 23.067,12 ԱՄՆ դոլարին համարժեք ՀՀ դրամ` որպես ժամկետանց գումարի տոկոս, 1.249,83 ԱՄՆ դոլարին համարժեք ՀՀ դրամ` որպես ժամկետանց տոկոսի տույժ:

Սկսած 12.06.2013թվականից մինչև պարտավորության փաստացի կատարման օրը պատասխանողներ Հրանտ Ավետիսյանից և «Պարամաունտ Գոլդ Մայնինգ» ՓԲԸ-ից համապարտության կարգով հօգուտ «ՀԱՅԲԻԶՆԵՍԲԱՆԿ» ՓԲԸ-ի բռնագանձել 08.02.2012թ. թիվ OVD 12-0533 քարտային հաշվին վերականգնվող վարկային գծի տրամադրման պայմանագրի 2.4 և 2.5 կետերով հաշվարկված տոկոսներն ու տույժերը, իսկ պատասխանողներից համապարտության կարգով հօգուտ Հայաստանի Հանրապետության բռնագանձել այդ հաշվարկից ստացված գումարի 2 տոկոսը:

Բռնագանձումը տարածել գրավի առարկա հանդիսացող գույքերի վրա:  
 Պարտապաններից Հրանտ Ավետիսյանից և «Պարամաունտ Գոլդ Մայնինգ» ՓԲԸ-ից համապարտության կարգով հօգուտ «ՀԱՅԲԻԶՆԵՍԲԱՆԿ» ՓԲԸ-ի բռնագանձել 1.730.545,50 ՀՀ դրամ` որպես նախապես վճարված պետական տուրքի գումար:

Բռնագանձել նաև բռնագանձվող գումարի 5 տոկոսի չափով գումար, որպես կատարողական գործողությունների կատարման ծախս:

Կատարողական գործողությունների ընթացքում պարզվել է, որ գրավադրված անշարժ գույքերը չի բավարարում կատարողական թերթի պահանջները կատարելուն, քանի որ Երևան քաղաքի, Մամիկոնյանց փող․ 36/6 շենք, 15 բնակարանը գնահատվել է՝ 39.070.000 ՀՀ դրամ, իսկ Երևան քաղաքի, Մամիկոնյանց փող․ 36/6 շենք,16 բնակարանը գնահատվել է՝ 33.060.000 ՀՀ դրամ։

Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28 հոդվածով և 37 հոդվածի 8-րդ կետով։

**ՈՐՈՇԵՑԻ**

Կասեցնել 07.08.2014թ. վերսկսված թիվ 01/02-5955/14 կատարողական վարույթը 60-օրյա ժամկետով։

Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.

Սույն որոշումը երկու աշխատանքային օրվա ընթացքում հրապարակել [www.azdarar.am](http://www.azdarar.am) ինտերնետային կայքում:

Որոշման պատճեն ուղարկել կողմերին։

Որոշումը կարող է բողոքարկվել ՀՀ Վարչական դատարան կամ վերադասության կարգով՝ որոշումը ստանալու օրվանից 10 օրվա ընթացքում։

«Դատական ակտերի հարկադիր կատարման մասին» ՀՀ օրենքի 28 հոդվածի 5-րդ մասի համաձայն հարկադիր կատարողի որոշման բողոքարկումը չի կասեցնում կատարողական գործողությունները։

**ԱՎԱԳ**  **ՀԱՐԿԱԴԻՐ ԿԱՏԱՐՈՂ՝ Ա.ՀԱՐՈՒԹՅՈՒՆՅԱՆ**